৮ই মার্চ তারিখে বিমানটি হারিয়ে যাওয়ার পর থেকে এর নেপথ্য কারণ সম্পর্কে নানাবিধ তত্ত্ব প্রদান করা হয়েছে। প্রথম প্রশ্ন ছিল বিমানটি যাত্রাপথে দুর্ঘটনায় নিপতিত হয়ছিল কি-না। যদি দুঘর্টনা হয়ে তাকে তাহলে নেপথ্য কারণ কী? একটি ঘটনা বাদ দিলে মালয়েশিয়ান এয়ার সিস্টেমের নিরাপত্তা রেকর্ড খুবই ভালো। তদুপরি হারিয়ে যাওয়ার সময় বিমানটি মাটি থেকে ৩৫ হাজারেরও বেশি উচ্চতায় উড়ছিল; এই উচ্চতায় প্রাকৃতিক দুর্ঘটনা স্বাভাবিক নয়। তবে কোন বিস্ফোরণ হলে বা বিমানের বহিরাঙ্গিক খোলসটি ফেটে গেলে ওরকম উচ্চতায়ও বিমান ধ্বংস হতে পারে। এরকমও ভাবা হয়েছিল উড়োজাহাজটির চালক নিজেই কোন কারণে বিমানটিকে ধ্বংস করে আত্মহত্যার পথ বেছে নিয়েছিলেন কি-না।

বিমানটি পৃথিবীর সঙ্গে যোগাযোগ বন্ধ করার পর ভারত মহাসাগর অভিমুখে দিকবদল করে ৪/৫ ঘণ্টা আকাশে উড়েছিল তদন্তক্রমে এরকম তথ্য লাভের পর অনুমান করা হয় যে বিমানটি ছিনতাই হয়েছে।

কার্যকারণ তত্ত্ব
আনুমানিক পথ
অংশগ্রহণ
অন্তর্ধান